מג'דל בני פדיל

מג'דל בני פאדל (בערבית: مجدل بني فاضل תעתיק מדויק: מג'דל בני פאצ'ל) הוא כפר פלסטיני, השוכן כ 15 ק"מ, דרומית מזרחית לשכם, בגובה כ- 650 מ' מעל פני הים ושייך לנפת שכם ברשות הפלסטינית. 

לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,907 תושבים בשנת 2017.
==מקור השם==
המלה פאצ'ל (فاضل) היא במובן חסד.

הכפר נקרא על שם חמולת בני פאצ'ל - בני החסד.

לפי וילנאי, המקום נקרא תחילה מג'דל וכדי להבדילו ממקומות אחרים בעלי שם זהה, קראו לו על שם המשפחה שהקימה אותו, או התיישבה בו.<ref name=":1"></ref>

על פי המסורת של תושבי הכפר, משפחת בני פאצ'ל חיה בכפר א-סאוויה ולפני כ- 500 שנה, עברו למקום הנוכחי, בעקבות קטטה עם משפחה אחרת.<ref name=":0"></ref><ref></ref>

==היסטוריה==
לפי עדויות ארכאולוגיות האזור היה מיושב החל מתקופת הברזל בארץ ישראל. באזור נערך סקר ארכאולוגי ונמצאו חרסים מתקופת הברזל II, התקופה הפרסית בארץ ישראל, התקופה ההלניסטית בארץ ישראל והתקופה הרומית בארץ ישראל.

בשנת 1517, הכפר שולב באימפריה העות'מאנית עם שאר ארץ ישראל, ובשנת 1596, הכפר הופיע במרשמי המס העות'מאניים ב'נאחיה' (נפת) ג'בל קובאל. בכפר נרשמו 18 משקי בית, כולם מוסלמים. הם שילמו מיסים על הכנסות מזדמנות, עזים או כוורות בנוסף לסכום קבוע.

לאחר הסכמי שביתת הנשק בתום מלחמת העצמאות ב-1949, עבר משליטה בריטית לשליטה ירדנית ובעקבות מלחמת ששת הימים ב-1967, עבר הכפר משליטה ירדנית לישראלית.

== אוכלוסייה ==
במפקד אוכלוסין 1922 של ארץ ישראל שנערך על ידי המנדט הבריטי, הייתה אוכלוסיית הכפר 277 מוסלמים. 

לפי מפקד בשנת 1931 חיו במקום 310 איש, ב 70 בתים.<ref name=":1" /> 

בסקר הכפרים בשנת 1945 חיו בכפר 430 מוסלמים.<ref name=":2"></ref>

לפי מפקד בשנת 1967 חיו במקום 629 איש.<ref name=":1" />

== אדמות וחקלאות ==
בסקר הכפרים בשנת 1945 האוכלוסייה בכפר הייתה 430 מוסלמים, ושטח הקרקע הכולל של הכפר היה 28,022 דונם, מתוכם, השטח הבנוי היה 36 דונם, שטח חקלאי 8,125 דונם וְ 19,861 דונם, היו אדמות בור.<ref name=":2" />

החל משנות ה-70 הופקעו כ-15.000 דונם של אדמה חקלאית בבעלות תושבי הכפר עבור הקמת ההתנחלות גיתית, שהוקמה ב-1972, ומעלה אפרים שהוקמה ב-1978 בנוסף הופקעו שטחים מהכפר לטובת סלילת כביש אלון, שתחילה נסלל ככביש גישה לגיתית מכיוון דרום ואחר כך נסלל המשכו צפונה בעמק שלמרגלות הכפר. 

בשנת 2014, נמצא ששטח הכפר היה 6,651 דונם, מתוכם השטח הבנוי היה כ-283 דונם, 4,257 אדמה הניתנת לעיבוד, שמתוכם: זיתים - 1,744 דונם, שקדים - 147 דונם ועוד 416 דונם לגידולי שדה.<ref name=":0" /> <ref>גבולות היישוב נקבעו על פי גבולות המועצות המקומיות החדשות אשר הוגדרו על ידי המשרד הפלסטיני לשלטון מקומי.</ref>

לאחר הסכמי אוסלו, 18% מאדמות הכפר מוגדרות כשטח B (חלק מהרשות הפלסטינית) ו-82% הנותרים הם שטח C.<ref name=":0" />

==תשתיות==
חשמל: הכפר חובר לרשת החשמל הקטארית בשנת 1997.<ref name=":0" />

מים: נכון לשנת 2014, הכפר אינו מחובר לרשת מים והתושבים קונים מים שמגיעים במכליות.<ref name=":0" />

ביוב: נכון לשנת 2014, הכפר אינו מחובר לרשת ביוב והתושבים מפנים שפכים לבורות ספיגה.<ref name=":0" />

==קישורים חיצוניים==

*[http://www.palestineremembered.com/GeoPoints/Majdal_Bani_Fadil_1392/index.html Welcome To Majdal Bani Fadil]
*[https://www.welcometopalestine.com/destinations/nablus/majdal-bani-fadil/ Majdal Bani Fadil], Welcome to Palestine
*Survey of Western Palestine, Map 15: [http://www.iaa-archives.org.il/zoom/zoom.aspx?folder_id=93&type_id=6&id=8377 IAA], Wikimedia commons
*[https://web.archive.org/web/20160304115935/http://vprofile.arij.org/nablus/pdfs/vprofile/Majdal%20Bani%20Fadil_vp_en.pdf Majdal Bani Fadil Village Profile], המכון למחקר יישומי - ירושלים, ARIJ
*[https://web.archive.org/web/20140506131759/http://vprofile.arij.org/nablus/images/english/Majdal%20Bani%20Fadil_ap_en.jpg Majdal Bani Fadil, aerial photo], ARIJ
*[https://web.archive.org/web/20161221003453/http://vprofile.arij.org/nablus/pdfs/needsfordevelopment/Majdal%20Bani%20Fadil_needs_EN.pdf Development Priorities and Needs in Majdal Bani Fadil], ARIJ

==הערות שוליים==

קטגוריה:נפת שכם
קטגוריה:הרשות הפלסטינית: יישובים